section_heading: 2016.: Europska bronca i olimpijsko zlato
paragraph_text: Nakon što je ostvarila normu za Olimpijske igre, s trenerom Andrejom Hajnšekom počela se pripremati za Europsko prvenstvo 2016. u Amsterdamu. Tamo je početkom srpnja nastupila u prednatjecanju i plasirala se među 12 najboljih europskih kopljašica. U trećoj seriji završnice bacila je koplje 63,50 metara ponovno postavljajući hrvatski rekord i osvojivši brončano odličje, svoje prvo odličje u seniorskoj konkurenciji. Tada je bacila dalje od svjetske prvakinje Katharine Molitor i dvostruke olimpijske pobjednice i svjetske rekorderke Čehinje Barbore Špotakove.<ref> www.vecernji.hr, Hina, Sjajna Sara Kolak osvojila broncu i postavila hrvatski rekord!, objavljeno 9. srpnja 2016., pristupljeno 5. rujna 2016.